REGOLAMENT TAL-KUMMISSJONI (KE) Nru 822/2009
tas-27 ta’ Awwissu 2009
li jemenda l-Annessi II, III u IV tar-Regolament (KE) Nru 396/2005 tal-Parlament Ewropew u tal-Kunsill dwar il-livelli massimi ta' residwu għall-azoxystrobin, atrazine, chlormequat, cyprodinil, diziocarbamati, fludioxonil, fluriksipir, indoxacarb, mandipropamid, potassju tri-iodide, spirotetramat, tetraconazole and thiram fi jew fuq ċerti prodotti
(Test b’relevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament (KE) Nru 396/2005 (1) tal-Parlament Ewropew u tal-Kunsill tat-23 ta' Frar 2005 dwar il-livelli massimi ta' residwu ta' pestiċidi fi jew fuq ikel u għalf li joriġina minn pjanti u annimali u jemenda d-Direttiva tal-Kunsill 91/414/KEE, u b’mod partikolari l-Artikolu 5(1) u l-Artikolu 14(1)(a) tiegħu,
Billi:
(1)
Għall-azoxystrobin, atrazine, chlormequat, cyprodinil, diziocarbamati, indoxacarb, fluriksipir, tetraconazole u thiram, il-livelli massimi ta’ residwu (MRLs) ġew stipulati fl-Annessi II u III tar-Regolament (KE) Nru 396/2005. Għall-forfludioxonil, mandipropamid u spirotetramat ġew stipulati MRLs fl-Anness III tar-Regolament (KE) Nru 396/2005. Ma ġew stipulati l-ebda MRLs speċifiċi għall-potassju tri-iodide u s-sustanza lanqas ġiet inkluża fl-Anness IV tar-Regolament (KE) Nru 396/2005.
(2)
Fil-kuntest ta’ proċedura, skont id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fis-suq ta’ prodotti għall-protezzjoni tal-pjanti (2), għall-awtorizzazzjoni ta’ prodott għall-ħarsien tal-pjanti li fih is-sustanza attiva cyprodininl għall-użu fuq il-ħwawar, il-weraq tax-xitla tal-pitravi, il-pitravi u l-ispinaċi, saret applikazzjoni skont l-Artikolu 6(1) tar-Regolament (KE) Nru 396/2005 għall-modifikazzjonijiet tal-MRLs eżistenti fl-Anness II u III.
(3)
B’rigward għall-mancozeb (diziocarbamati), saret applikazzjoni bħal din għall-użu fuq it-tewm. B’rigward għall-indoxacarb, saret applikazzjoni bħal din għall-użu fuq il-lampun, it-tut u l-Brussels sprouts. B’rigward għall-fludioxonil, saret applikazzjoni bħal din għall-użu fuq il-karotti, il-pitravi, xorta ta’ zunnarija bajda, il-ħorsradix, il-basal, is-sassefrika, l-għeruq tat-tursin, l-ispinaċi u l-weraq tax-xitla tal-pitravi. B’rigward il-fluriksipir, saret applikazzjoni bħal din għall-użu fuq il-kurrat. B’rigward għall-mandipropamid, saret applikazzjoni bħal din għall-użu fuq il-mustrada ħamra, il-weraq u rimi of Brassica, l-ispinaċi, il-burdlieqa u l-weraq tax-xitla tal-pitravi. B’rigward għall-spirotetramat, saret applikazzjoni bħal din għall-użu fuq il-frott taċ-ċitru, il-frott taż-żerriegħa, il-berquq, il-ħawħ u l-għeneb. B’rigward għat-tetraconazole, saret applikazzjoni bħal din għall-użu fuq il-berquq.
(4)
Skont l-Artikolu 6(2) u (4) tar-Regolament (KE) Nru 396/2005, l-applikazzjonijiet għat-toleranzi tal-importazzjoni saru għall-azoxystrobin fuq il-frott tal-fjura tal-Passjoni, is-cyprodinil u l-fludioxonil fuq l-għeruq tal-infużjonijiet erbali u l-ħwawar, il-fluriksipir għat-te u ż-żrieragħ tal-kafe, il-potassju tri-iodide fuq il-banana, il-bettiegħ u l-għeneb u t-thiram fuq il-banana.
(5)
B’rigward għall-chlormequat, saret applikazzjoni minn Stat Membru biex jittawwal l-MRL eżistenti limitat fiż-żmien fl-Anness II għal-lanġas, imsejjes fuq l-okkorenza ta’ chlormequat fl-ambjent.
(6)
Skont l-Artikolu 8 tar-Regolament (KE) Nru 396/2005, dawn l-applikazzjonijiet ġew ivvalutati mill-Istati Membri kkonċernati u r-rapporti ta’ valutazzjoni tressqu lill-Kummissjoni.
(7)
L-Awtorità Ewropea għas-Sikurezza Alimentari, minn hawn 'il quddiem “l-Awtorità”, evalwat l-applikazzjonijiet u r-rapport ta' valutazzjoni, u eżaminat b'mod partikolari r-riskji għall-konsumatur u fejn rilevanti għall-annimali u tat opinjonijiet motivati fuq l-MRLs proposti. Għaddiet dawn l-opinjonijiet lill-Kummissjoni u lill-Istati Membri u għamlithom disponibbli għall-pubbliku (3).
(8)
Fl-opinjonijiet motivati tagħha, l-Awtorità kkonkludiet li r-rekwiżiti tagħha kollha b’rigward għad-dejta ġew issodisfatti u li l-emendi għall-MRLs mitluba mill-applikanti kienu aċċettabbli b’rigward għas-sikurezza tal-konsumatur fuq il-bażi tal-evalwazzjoni tal-esportazzjoni tal-konsumatur għal 27 grupp ta' konsumaturi Ewropew speċifiċi. L-Awtorità qieset it-tagħrif l-aktar riċenti dwar il-karatteristiċi tossikoloġiċi tas-sustanzi. La l-espożizzjoni tul il-ħajja għal dawn is-sustanzi permezz tal-konsum tal-prodotti kollha tal-ikel li jista' jkun fihom dawn is-sistanzi, u lanqas l-espożizzjoni fil-medda ta' żmien qasira minħabba l-konsum estrem tal-prodotti kkonċernati ma wriet li kien hemm riskju li d-dħul aċċetabbli ta' kuljum (DAK) jew li d-doża ta’ referenza akuta (DRA) ma ntqabżet.
(9)
B’rigward għall-potassju tri-iodide, l-Awtorità kkonkludiet li l-inklużjoni ta' din is-sustanza fl-Anness IV hi aċċettabbli b’rigward għas-sigurtà tal-konsumatur.
(10)
B’rigward għall-atrazine, ġie iffissat MRL temporanju għaċ-ċereali sal-1 ta’ Ġunju 2009, fl-istennija ta’ sottomissjoni ta’ dejta mill-applikant biex jikkonferma l-livell eżatt ta’ residwi.
(11)
Dan l-aħħar, l-applikant ressaq tali dejta. Peress li ma ġie identifikat l-ebda riskju għall-konsumatur, jixraq li tittawwal il-validità tal-MRL temporanju għal sena sabiex l-Awtorità titħalla tivvaluta dik id-dejta.
(12)
Imsejsa fuq l-opinjonijiet motivati tal-Awtorità u b’kunsiderazzjoni tal-fatturi rilevanti tas-suġġett ikkonsidrat, il-modifiki mitluba għall-MRLs jissodisfaw ir-rekwiżiti tal-Artikolu 14(2) tar-Regolament (KE) Nru 396/2005.
(13)
Ir-Regolament (KE) Nru 396/2005 għalhekk għandu jiġi emendat skont dan.
(14)
Il-miżuri stipulati f'dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali u lanqas il-Parlament Ewropew u la l-Kunsill ma mar kontrihom,
ADOTTAT DAN IR-REGOLAMENT:
Artikolu 1
L-Annessi II, III u IV tar-Regolament (KE) Nru 396/2005 huma emendati skont l-Anness ta' dan ir-Regolament.
Artikolu 2
Dan ir-Regolament għandu jidħol fis-seħħ l-għada tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, is-27 ta’ Awwissu 2009